Никога неспящият Истанбул е пълен с барове, клубове и ресторанти, които да заситят купонджията в теб! Задължителните парти дестинации по време на твоята уикенд екскурзия са:
– Sortie Club – разположен на място с невероятна гледка към Босфора, това е един от най-популярните нощни клубове. Разполага с 6 ресторанта и 3 бара;
– 360Istanbul – известен ресторант, бар и нощен клуб, намиращ се на покрива на жилищна сграда от 19-ти век с изглед към старата посолска улица в Бейоглу и Кулата Галата. 360 е отворен за обяд и вечеря и разполага с 360-градусова гледка. По-късно вечерта ресторантът се превръща в нощен клуб Club360;
– Ruby – клуб в Ортакьой със спираща дъха атмосфера и ослепителна гледка от крайбрежната градина към Босфора;
– Klein Club – популярен клуб, разположен в непосредствена близост до Таксим. Klein предлага страхотно клубно изживяване за своите посетители с известни международни диджеи, електронни и техно музикални шоута в автентична атмосфера;
– Babylon Bomonti – основан през 1999 г. за да бъде домакин на най-доброто от прогресивната електронна музика, Babylon Bomonti преобрази музикалната сцена на града и се превърна в популярен клуб за няколко поколения;
– 16Roof Swisshotel Restaurant & Bar – разположен в близост до Долмабахче и с изглед към красивия Босфор, ресторантът и барът на терасата на 16Roof са фантастично място, където гостите могат да се насладят на вкусна храна с изпълнения на DJ в оживена атмосфера.